वाळपयः बुद्दिबळ खेळांतल्यान भुरगांचे बौद्धिक उदरगतीक चालना मेळपाक शकता. ताका लागून पालकांनी आपल्या भुरग्यांक हो खेळ शिकोवपाक जाय. दिसानदीस मोबायल आनी टीव्हीच्या अतिक्रमणाक लागून भुरग्याचे बौद्धिक तांकीचेर प्रतिकूल परिणाम जाता. बौद्धिक खेळाच्या माध्यमांतल्यान भुरग्यांची उदरगत करपा खातीर तांचे मदीं बुद्दिबळ खेळाचे आकर्शण तयार करपाक जाय अशें वाळपय पालिका मंडळाची नगराध्यक्ष सेहझीन शेख हिणे सांगलां.
 सत्तरी तालुको बुद्दिबळ संघटना आनी गोंय राज्य बुद्दिबळ संघटने वतीन आयोजीत केल्ल्य सत्तरी तालुको पांवड्या वयल्या वेगवेगळ्या बुद्दिबळ सर्तींत जैतवंत जाल्ल्यांक इनामां भेटोवपाचे वाळपय पुलीस प्रशिक्षण केंदाच्या सभाघऱांत आयोजीत केल्ले कार्यावळींत ती उलयताली. ह्या वेळार पत्रकार उदय सावंत, सहाय्यक पुलीस उपनिरीक्षक नारायण गांवस, सत्तरी बुद्दिबळ संघटनेचो अध्यक्ष कालिदास सरळकर, महेश नायक, विद्या गिरीश गाडगीळ हाजीर आशिल्ली.
 या स्पर्धेमधील सत्तरी तालुक्यातील वेगवेगळ्या भागातील विविध गटामध्ये 165 मुलांनी सहभाग दर्शविला होता. आर्वी कोरगांवकार, रुद्रा गांवकार, स्वादीप पावणे, पार्थ सावयकार, शौनक कुडतरका, सुजीत गाडगीळ, विहान रेवंडेकार, लावण्य कुडतरकार, राघव सावयकार, चैतन्य गांवस, सायमा गांवकार, निहाल हुमाणे, अर्थव धुरी, श्लोक गांवस, हमेशा हुमाणे, साक्षी मयेकार, ओंकार हुझेर खान आनी सारिका पर्येकार हांणी वेगवेगळ्या गटात इनामां मेळयली.
 उक्त्या गटांत अनीश नायक, सहीम शेख, मयुरेश देसाय, ब्रायन डिसिल्वा, गजानन मराठे, मंथन बैलुडकार, दिनेश नायक, तन्मय गाडगीळ, तसवूर सय्यद, रोहीत नायक हांकां इनामां मेळ्ळी.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 